Камышлы татар педагогия укуханәсе

Сембер—Камышлы татар педагогия училищесы — Сембер шәһәрендә һәм Самар өлкәсенең Камышлы авылында урнашкан булган уку йорты. 1930—1956 елларда эшләгән.
 Тарих 
1930 елда Сембер татар педагогия техникумы буларак ачылган; 1930-елларда бирегә Самардан һәм Күзнәйдән татар-башкорт техникумнары күчерелгәннәр.

Укуханәдә рус теле һәм әдәбияты, татар теле һәм әдәбияты, татар һәм рус телләрен һәм әдәбиятларын укыту методикасы, балалар әдәбияты, ССРБ тарихы, яңа тарих, ССРБ конституциясе, җәгъграфия, табигать белеме, педагогика һәм педагогика тарихы, психология, арифметика, әлҗәбер, тригонометрия, стереометрия, музыка, рәсем, җырлау, хәрби хәзерләү, физмәдәният һ.б. фәннәрне укытканнар.

1930—1932 елда укуханә элеккеге Языковлар йортында, 1940 елга кадәр — элеккеге Гончаров йортында урнашкан булган. 1940 елда, Фин сугышы вакытында, хакимият карары буенча укуханә үз йортыннан сөрелгән, бина хәрби-диңгез флотының оешмаларына тапшырылган. 1940—1941 елларда дәресләр авыл хуҗалыгы, китапханә һәм чуаш педагогия укуханәләре биналарында алып барылганнар.

1941 елның 2 июлендә Сембер шәһәр шурасы «Сембер шәһәрендә ССРБ хәрби-диңгез флотының комиссариаты, ССРБ елга флотының комиссариаты, һәм Идел буе хәрби бүлгесенең штабы урнаштыру турында» дигән караны кабул иткән һәм Сембердә урнашкан урта уку йортлары директорларыннан биналарны бер тәүлек эчендә бушатырга таләп иткән.

1941/42 уку елының башында татар педагогия училищесы Куйбышев өлкәсенең Камышлы авылына күчеп урнашырга мәҗбүр булды.

1956 елда Камышлы татар педагогия училищесын, Богырыслан татар педукухансе белән берләштереп, яптырганнар.Система национального образования Самарской области: в поисках утерянного

Директорлар
 Әхмәт Казаков (1934-1937)
 Хәмзә Долотказин (1937-1956)

 Моны да карагыз 
 Самар татар-башкорт педагогия техникумы
 Тышкы сылтамалар 
 УЛЬЯНОВСКОЕ – КАМЫШЛИНСКОЕ ТАТАРСКОЕ ПЕДАГОГИЧЕСКОЕ УЧИЛИЩЕ
 Искәрмәләр 

Төркем:Педагогика көллиятләре